《同邑寮饮望锦亭》
宋代·李流谦

小亭挈榼共登临，濯锦城高隔暝阴。
元有乾坤堪著眼，却因身世苦惊心。
碧山已尽天犹阔，黄叶欲残秋更深。
已把安危属王谢，酒阑不必泪沾襟。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。